laion/Wikipedia-Exotic huggingface dataset:
মো. মাহমুদ হাসান তালুকদার

মো:মাহমুদ হাসান তালুকদার বাংলাদেশ সুপ্রিম কোর্টের হাইকোর্ট বিভাগের একজন বিচারপতি। তালুকদার ১৯৬৬ সালের ৭ জানুয়ারি জন্মগ্রহণ করেন তিনি ঢাকা বিশ্ববিদ্যালয় থেকে এলএলবি এবং শিল্পকলায় স্নাতকোত্তর সম্পূর্ণ করেন তালুকদার ১৯৮৯ সালের ১০ ডিসেম্বর জেলা আদালত এবং ৩১ ডিসেম্বর ১৯৯১ সালে হাইকোর্ট বিভাগের আইনজীবী হন। ২১ অক্টোবর ২০১৯ সালে তারিখে, তালুকদারকে হাইকোর্ট বিভাগের অতিরিক্ত বিচারপতি নিয়োগ করা হয়। ২০২০ সালের জানুয়ারিতে, তালুকদার এবং বিচারপতি শেখ হাসান আরিফ ব্যর্থ প্রার্থীদের দায়ের করা একটি আবেদনের পরিপ্রেক্ষিতে ১৪ জেলার প্রাথমিক বিদ্যালয়ের শিক্ষক নিয়োগ স্থগিত করেছিলেন। এটি আরও চারটি জেলায় সম্প্রসারিত করা হয়েছে। তালুকদার ও বিচারপতি শেখ হাসান আরিফ সারা বাংলাদেশে নির্বাহী ম্যাজিস্ট্রেটদের দ্বারা কিশোরদের যাবতীয় সাজা বাতিল করেছেন। নির্বাহী ম্যাজিস্ট্রেটের নির্দেশে আটক সব কিশোরকে মুক্তি দেওয়ারও নির্দেশ দিয়েছেন আদালত। ৮ ডিসেম্বর ২০২০ সালে তারিখে, তালুকদার এবং বিচারপতি মোঃ খসরুজ্জামান সরকারকে রাষ্ট্রবিরোধী প্রচারের জন্য কনক সারওয়ারের মালিকানাধীন সমস্ত অনলাইন পোর্টাল ব্লক করার নির্দেশ দেন। ১৯ অক্টোবর ২০২১ সালে রাষ্ট্রপতি মোহাম্মদ আবদুল হামিদ তালুকদারকে হাইকোর্ট বিভাগের স্থায়ী বিচারপতি হিসেবে নিয়োগ দেন। "Newly appointed nine permanent judges sworn-in | Daily Sun"। daily sun (ইংরেজি ভাষায়)। সংগ্রহের তারিখ ২০২৩-০৮-০৯।  "Home : Supreme Court of Bangladesh"। supremecourt.gov.bd। ১২ জুন ২০২৩ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২৩।  "Nine new HC judges appointed"। The Daily Star (ইংরেজি ভাষায়)। ২০১৯-১০-২১। সংগ্রহের তারিখ ২০২৩-০৮-০৯।  "Primary teacher recruitment tests: results of 14 districts stayed"। The Daily Star (ইংরেজি ভাষায়)। ২০২০-০১-২০। সংগ্রহের তারিখ ২০২৩-০৮-০৯।  "Primary Teacher Recruitment: HC stays results in four more districts"। The Daily Star (ইংরেজি ভাষায়)। ২০২০-০১-২৯। সংগ্রহের তারিখ ২০২৩-০৮-০৯।  "HC scraps conviction, jail sentence of children"। The Daily Star (ইংরেজি ভাষায়)। ২০২০-০৩-১১। সংগ্রহের তারিখ ২০২৩-০৮-০৯।  "'Release children convicted by mobile courts and kept in correction centres'"। The Daily Star (ইংরেজি ভাষায়)। ২০১৯-১০-৩১। সংগ্রহের তারিখ ২০২৩-০৮-০৯।  "'Anti-state content': HC asks to block online portals of journalist Kanak Sarwar"। The Daily Star (ইংরেজি ভাষায়)। ২০২০-১২-০৮। সংগ্রহের তারিখ ২০২২-০২-১৫।  "Nine HC judges take oath"। banglanews24.com। ২০২১-১০-১৯। সংগ্রহের তারিখ ২০২৩-০৮-০৯।
লুকাস ওকাম্পোস

লুকাস আরিয়েল ওকাম্পোস (স্পেনীয়: Lucas Ariel Ocampos, স্পেনীয় উচ্চারণ: [ˈlukas aˈɾjel oˈkampos]; জন্ম: ১১ জুলাই ১৯৯৪; লুকাস ওকাম্পোস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব সেভিয়া এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন। ২০০৯ সালে, ওকাম্পোস আর্জেন্টিনা অনূর্ধ্ব-১৫ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে ২টি গোল করেছেন। লুকাস আরিয়েল ওকাম্পোস ১৯৯৪ সালের ১১ই জুলাই তারিখে আর্জেন্টিনার কিলমেসে জন্মগ্রহণ করেছেন এবং সেখানেই তার শৈশব অতিবাহিত করেছেন। ওকাম্পোস আর্জেন্টিনা অনূর্ধ্ব-১৫ এবং আর্জেন্টিনা অনূর্ধ্ব-১৭ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০০৯ সালে তিনি আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ১৬ ম্যাচে অংশগ্রহণ করে ৫টি গোল করেছেন। ২০১৯ সালের ৯ই অক্টোবর তারিখে, ২৫ বছর, ২ মাস ও ২৮ দিন বয়সে, উভয় পায়ে ফুটবল খেলায় পারদর্শী ওকাম্পোস জার্মানির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় আনহেল কোরেয়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৪ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ২–২ গোলে ড্র হয়েছিল। আর্জেন্টিনার হয়ে অভিষেকের বছরে ওকাম্পোস সর্বমোট ৩ ম্যাচে ২টি গোল করেছেন। ৮ অক্টোবর ২০২৩ পর্যন্ত হালনাগাদকৃত। "Primer equipo – Sevilla FC" [প্রথম দল – সেভিয়া ফুটবল ক্লাব]। sevillafc.es (স্পেনীয় ভাষায়)। সেভিয়া। ২৩ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২৩।  "Official Sevilla FC staff in 2023/24 – LALIGA" [২০২৩/২৪-এ সেভিয়া ফুটবল ক্লাবের কর্মকর্তা – লা লিগা]। laliga.com (ইংরেজি ভাষায়)। লা লিগা। ৮ অক্টোবর ২০২৩। ৩০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২৩।  "Germany vs. Argentina - 9 October 2019 - Soccerway"। int.soccerway.com।  "Germany - Argentina 2:2 (Friendlies 2019, October)"। worldfootball.net। ৯ অক্টোবর ২০১৯।  "Germany - Argentina, Oct 9, 2019 - International Friendlies - Match sheet"। www.transfermarkt.com।  Strack-Zimmermann, Benjamin। "Germany vs. Argentina"। www.national-football-teams.com।  উইকিমিডিয়া কমন্সে লুকাস ওকাম্পোস সংক্রান্ত মিডিয়া রয়েছে। লুকাস ওকাম্পোস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে লুকাস ওকাম্পোস (ইংরেজি) সকারবেসে লুকাস ওকাম্পোস (ইংরেজি) বিডিফুটবলে লুকাস ওকাম্পোস (ইংরেজি) ট্রান্সফারমার্কেটে লুকাস ওকাম্পোস (ইংরেজি) ওয়ার্ল্ডফুটবল.নেটে লুকাস ওকাম্পোস (ইংরেজি) ইএসপিএন এফসিতে লুকাস ওকাম্পোস (ইংরেজি) ন্যাশনাল-ফুটবল-টিমস.কমে লুকাস ওকাম্পোস (ইংরেজি)
সালিহ ইসমাইল

সালিহ ইসমাইল দ্বারা বুঝানো যেতে পারে: সালিহ ইসমাইল, দামেস্কের আমির, ১৩ শতকের মাঝামাঝি দামেস্কের আইয়ুবী শাসক সালিহ ইসমাইল, মিশরের সুলতান, ১৩৪২ থেকে ১৩৪৫ সাল পর্যন্ত মিশরের মামলুক সুলতান সালিহ ইসমাইল মালিক, ১৩ শতকের একজন জেনগি শাসক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সিরিয় তিরুমাতাল

সিরিয় তিরুমাতাল (তামিল: சிறிய திருமடல்) তিরুমঙ্গাই আলবরের লেখা একটি তামিল হিন্দু সাহিত্য রচনা। তিরুমঙ্গাই ছিলেন শ্রী বৈষ্ণবধর্মের দ্বাদশ আল্বরের একজন। রচনাটি নালায়ীরা দিব্য প্রবন্ধম স্তোত্রসংকলনের একটি অংশ। এই রচনার চল্লিশটি স্তোত্রে লেখক পালনের দেবতা বিষ্ণুর প্রতি তাঁর ভক্তি ও প্রেম প্রকাশ করেছেন। সেইসাথে সাতাশটি স্থানের তালিকাও প্রদান করেছেন যেখানে তিনি দেবতার পূজা করার অভিলাষ প্রকাশ করেন। পেরিয়া তিরুমাতাল নামক সমধর্মী কবিতার সাথে সিরিয় তিরুমাতাল সঙ্গম সাহিত্যের একটি কাব্যিক কৌশল ব্যবহার করে থাকে। একে "মাতাল" বলা হয়। এটি একটি প্রাচীন তামিল প্রথাকে নির্দেশ করে যেখানে একজন প্রেমিক খাদ্য ও পানীয়, স্নান, ঘুম এবং অন্যান্য দৈনন্দিন কার্যকলাপ পরিত্যাগ করে তার প্রিয়তমের হৃদয় জয় করার চেষ্টা করে ও পথে পথে ঘুরে প্রেয়সীর গান করে বেড়ায়। শেষ পর্যন্ত, প্রেমিক তার প্রিয়জনের সম্মুখে নিজের প্রাণ ত্যাগ করতে চায়। প্রথাটি ছিল আবেগপূর্ণ, তাই ঐতিহ্যগতভাবে শেষ পর্যায়ে, প্রেমিকা প্রেমিকের ভক্তি দ্বারা প্রভাবিত হয়ে তাকে বিয়ে করতে রাজি হয়। এই স্তবগানে, তিরুমঙ্গাই আলবর একজন গোপিকার ভূমিকায় অবতীর্ণ হন, যিনি কৃষ্ণের দুধ-দাসী প্রেমিকা, এবং কৃষ্ণের হৃদয় জয় করার জন্য একটি "মাতাল" গীতি গান করেন। এটি করার মাধ্যমে তিনি দক্ষিণ তামিল গোষ্ঠীর বিপরীতে শ্রী বৈষ্ণবধর্মের উত্তর সংস্কৃত গোষ্ঠীর প্রতি তার আনুগত্যের কথা উল্লেখ করে মহিলাদের প্রথা পালনের অনুমতি না দেওয়ার নিয়ম ভঙ্গ করেন। শিরিয় তিরুমাতালের একটি স্তবক গজেন্দ্র মোক্ষের কিংবদন্তি বর্ণনা করেছে যেখনে বিষ্ণু কুমিরের চোয়াল থেকে একটি হাতিকে উদ্ধার করেছিলেন: যখন সেই বিশালাকায় হাতি দাঁড়িয়েছিল পদ্মপুষ্করিণীতে, এবং গ্রাসকারী কুমিরের সাথে যুদ্ধ করছিল, তখন সে এই বলে তার দীর্ঘ শুঁড় দিয়ে একটি পদ্ম নিবেদন করেছিল, "হে নারায়ণ! হে শ্যামবর্ণ প্রভু! হে শেষশায়ী! আমার সাহায্যে এগিয়ে আসুন! আমাকে রক্ষা করুন!" প্রভু তা শুনে এলেন, এবং চক্র দিয়ে কুমিরের চোয়াল দুই টুকরো করলেন, এবং আর্ত হাতিকে মুক্ত করলেন। — তিরুমঙ্গাই আলবর তিরুবেলুক্কুত্রিরুক্কাই পেরিয়া তিরুমাতাল কান্নিনুন চিরুটাম্পু Cheran, R.; Ambalavanar, Darshan (২০০৭)। History and Imagination: Tamil Culture in the Global Context (ইংরেজি ভাষায়)। TSAR Publications। পৃষ্ঠা 3। আইএসবিএন 978-1-894770-36-1।  Cutler, Norman (১৯৮৭-০৫-২২)। Songs of Experience: The Poetics of Tamil Devotion (ইংরেজি ভাষায়)। Indiana University Press। পৃষ্ঠা 3। আইএসবিএন 978-0-253-11419-8।  Pārttacārati, Intirā (২০০২)। Vaisnavisam in Tamil Literature Between the 7th and 9th Centuries (ইংরেজি ভাষায়)। International Institute of Tamil Studies। পৃষ্ঠা 35।  RAMANUJAN, S. R. (২০১৪-০৮-১৩)। THE LORD OF VENGADAM (ইংরেজি ভাষায়)। PartridgeIndia। পৃষ্ঠা 95। আইএসবিএন 978-1-4828-3462-8।  Padmaja, T. (২০০২)। Temples of Kr̥ṣṇa in South India: History, Art, and Traditions in Tamilnāḍu (ইংরেজি ভাষায়)। Abhinav Publications। পৃষ্ঠা 59–60। আইএসবিএন 978-81-7017-398-4।  Makarand Joshi। The Sacred Book Of Four Thousand 01 Nalayira Divya Prabandham Sri Rama Bharati 2000। পৃষ্ঠা 724।
ফিলিস্তিনি বাহিনীর জোট

ফিলিস্তিনি বাহিনীর জোট ( আরবি: تحالف القوى الفلسطينية ; সংক্ষেপে: এপিএফ; APF) হলো আটটি ফিলিস্তিনি রাজনৈতিক দলের একটি দামেস্ক-ভিত্তিক জোট। ১৯৯৩ খ্রিস্টাব্দের ডিসেম্বরে সিরীয় রাজধানী দামেস্কে যে দশটি ফিলিস্তিনি রাজনৈতিক ও সশস্ত্র দল অসলো চুক্তির বিরোধিতা করে আলোচনায় বসেছিল তাদের দ্বারা জোটটি তৈরি করা হয়। দশজন প্রতিষ্ঠাতা সদস্যের মধ্যে হামাস ব্যতীত সকলের সদর দপ্তর ছিল দামেস্কে। প্রতিষ্ঠাতা সদস্যদের মধ্যে আট দল পূর্বে ফিলিস্তিনের মুক্তি সংস্থার ( পিএলও) সদস্য ছিল; অন্য দুটি হামাস ও ফিলিস্তিনি ইসলামি জিহাদ । জোটটি ফিলিস্তিনি ভূমির মুক্তির আহ্বান জানায়। জোটটিকে কখনও কখনও "দামেস্ক ১০" হিসাবেও উল্লেখ করা হয়। "Experts Weigh in on Regional Impact of Syria-Hamas Rapprochement"। VOA News। ২০ অক্টোবর ২০২২। সংগ্রহের তারিখ ৮ অক্টোবর ২০২৩।  Al-Mustaqbal. Anders Strindberg; Mats Wärn (৭ নভেম্বর ২০১১)। Islamism। Polity। পৃষ্ঠা 91। আইএসবিএন 978-0-7456-4061-7।  Harold M. Cubert (৩ জুন ২০১৪)। The PFLP's Changing Role in the Middle East। Routledge। পৃষ্ঠা 87, 91। আইএসবিএন 978-1-135-22022-8।  Strindberg, Anders. Bente Scheller (২ জানুয়ারি ২০১৪)। The Wisdom of Syria's Waiting Game: Foreign Policy Under the Assads। Hurst। পৃষ্ঠা 54। আইএসবিএন 978-1-84904-501-8।  Beverley Milton-Edwards (১০ ডিসেম্বর ১৯৯৯)। Islamic Politics in Palestine। I.B.Tauris। পৃষ্ঠা 162। আইএসবিএন 978-1-86064-475-7।
তিরুবেলুক্কুত্রিরুক্কাই

তিরুবেলুক্কুত্রিরুক্কাই (তামিল: திருவெழுகூற்றிருக்கை , অনুবাদ 'পবিত্র সাতটি কাঠামো') হলো শ্রী বৈষ্ণবধর্ম-এর দ্বাদশ আলবর এর একজন তিরুমঙ্গাই আলবর দ্বারা রচিত সাহিত্যকর্ম। এখানে মাত্র একটি একক স্তবগান রয়েছে। এটি নালয়রা দিব্য প্রবন্ধম নামক স্তোত্রসংকলনের অংশ। রথ বন্ধম নামে বিখ্যাত এক কাব্যিক শৈলীতে রচিত এই স্তবগানের গঠনপ্রণালীটি সমগ্র স্তোত্র জুড়ে এক থেকে সাত নম্বরের তামিল পদগুলিকে অন্তর্ভুক্ত করেছে। এই সংখ্যাগুলি স্তোত্রশ্লোকের মধ্যে পৌনঃপুনিকভাবে ঊর্ধ্বগামী ও অবরোহ ক্রমে গঠিত হয়েছে, যাতে তা একটি লম্বায়মান ও উল্টানো পিরামিড গঠন করেছে। তখন এটি পাস্কালের ত্রিভুজের মতো হয়ে যায়; ফলস্বরূপ শ্রেণিবিভাগটি একটি রথের মতো দেখায়। তিরুবেলুক্কুত্রিরুক্কাই-এর শ্লোকগুলি সংরক্ষণের দেবতা বিষ্ণু-এর গুণাবলী বর্ণনা করছে: হে বিশ্ব সুন্দর! হে চার হাত এবং তিন বাদলের রঙ সমন্বিত প্রভু! যখন আপনি যোগনিদ্রায় শুয়ে থাকেন আপনার যুগল চরনারবিন্দ নিজের একমাত্র হৃদয়ে ধারণপূর্বক দুই চন্দ্রমুখী লক্ষ্মী দিনে তিনবার আপনার চরণ সেবা করেন। আপনি সমুদয় মনুষ্যের চার বর্ণ হয়েছিলেন। আপনিই পঞ্চ তত্ত্ব। ছয় পা যুক্ত মধুমক্ষিকা সর্বদা যাকে ঘিরে রয়েছে সেই নাপ্পিনায়ের জন্য আপনি সপ্ত বৃষভ বধ করেছিলেন। আপনি অগম্য সনাতন ধর্মের ছয় সিদ্ধান্ত। পঞ্চ মঙ্গলময় গুণসম্পন্না কমলনিবাসিনী লক্ষ্মী আপনার বক্ষস্থলে বিরাজ করেন। হে চতুর্বর্গ বা চার পুরুষার্থ প্রদানকারী, হে ত্রিমূর্তি, হে বিপরীতের যুগল, ওহে বহুতররূপধারী প্রভু! — তিরুবেলুক্কত্রিরুক্কাই, শ্লোক ১ সিরিয় তিরুমাতাল পেরিয়া তিরুবন্ততি তিরুচন্দ বিরুত্তম Garg, Gaṅgā Rām (১৯৯২)। Encyclopaedia of the Hindu World (ইংরেজি ভাষায়)। Concept Publishing Company। পৃষ্ঠা 353। আইএসবিএন 978-81-7022-375-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) CGrJQjeVn0AC। পৃষ্ঠা 85। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dalal, Roshen (২০১৪-০৪-১৮)। Hinduism: An Alphabetical Guide (ইংরেজি ভাষায়)। Penguin UK। পৃষ্ঠা 1238। আইএসবিএন 978-81-8475-277-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Saiva Siddhanta (ইংরেজি ভাষায়)। Saiva Siddhanta Mahasamajam.। ১৯৮৩। পৃষ্ঠা 42। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Devnath, Lakshmi (২০২২-০৭-২২)। Poorva: Magic, Miracles and the Mystical Twelve (ইংরেজি ভাষায়)। Sri Ramakrishna Math। পৃষ্ঠা 170। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ramesh, M. S. (১৯৯২)। 108 Vaishnavite Divya Desams: Divya desams in Chola Nadu (ইংরেজি ভাষায়)। T.T. Devasthanams। পৃষ্ঠা 132। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Makarand Joshi। The Sacred Book Of Four Thousand 01 Nalayira Divya Prabandham Sri Rama Bharati 2000। পৃষ্ঠা 719। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tiruvelukkutrirukkai ওয়েব্যাক মেশিনে আর্কাইভকৃত ৩০ ডিসেম্বর ২০২২ তারিখে
মো. বজলুর রহমান

মো. বজলুর রহমান বাংলাদেশ সুপ্রিম কোর্টের হাইকোর্ট বিভাগের একজন বিচারপতি। রহমান ১৯৬৪ সালের ৫ জুন নলছিটি উপজেলা, ঝালকাঠি জেলা, পূর্ব পাকিস্তান, পাকিস্তানে জন্মগ্রহণ করেন। ১৯৭৯ সালে, তিনি যশোর শিক্ষা বোর্ডের অধীনে তার এসএসসি এবং তিনি ১৯৮৪ এবং ১৯৮৬ সালে ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর করেন তিনি ন্যাশনাল ডিফেন্স কলেজ থেকে এনডিসি কোর্স সম্পন্ন করেন। ১৯৮৭ সালে রহমান ঢাকা জেলা আইনজীবী সমিতিতে যোগদান করেন। রহমান বাংলাদেশ সিভিল সার্ভিসের বিচার বিভাগীয় শাখায় ১৯৮৯ সালে সহকারী জজ হিসেবে যোগদান করেন। ২০১৪ সালেনরহমান জেলা ও দায়রা জজ পদে উন্নীত হন। তিনি পুলিশ ট্রাফিক ট্রেনিং স্কুল, ঢাকা, বাংলাদেশ পাবলিক অ্যাডমিনিস্ট্রেশন ট্রেনিং সেন্টার এবং জুডিশিয়াল অ্যাডমিনিস্ট্রেশন ট্রেনিং ইনস্টিটিউটের সাথে অধিভুক্ত। রহমানকে রাষ্ট্রপতি মোহাম্মদ আবদুল হামিদ ৩১ জুলাই ২০২২ সালে হাইকোর্ট বিভাগের অতিরিক্ত বিচারপতি নিযুক্ত করেন। তিনি এবং নবনিযুক্ত দশজন বিচারপতি নিয়োগের পর সাবেক রাষ্ট্রপতি শেখ মুজিবুর রহমানের মাজার জিয়ারত করেন। "Home : Supreme Court of Bangladesh"। www.supremecourt.gov.bd। ২০২৩-০৬-১২ তারিখে মূল থেকে আর্কাইভ করা। সংগ্রহের তারিখ ২০২৩-০৮-১৪।  Sarkar, Ashutosh (২০২২-০৮-০১)। "HC gets 11 new judges"। The Daily Star (ইংরেজি ভাষায়)। সংগ্রহের তারিখ ২০২৩-০৮-১৪।  "11 new HC judges pay homage to Bangabandhu"। The Daily Star (ইংরেজি ভাষায়)। ২০২২-০৮-০৬। সংগ্রহের তারিখ ২০২৩-০৮-১৪।
তিরুবাচিরিয়াম

তিরুবাচিরিয়াম ( তামিল: திருவாசிரியம் ) শ্রী বৈষ্ণব ঐতিহ্যের কবি-সাধক আলবরদের একজন নম্মলবরের লেখা স্তোত্রগুলির একটি সংকলন। এই স্তোস্ত্রগীতিটি নালায়রা দিব্য প্রবন্ধমের একটি অংশ যা সাতটি স্তোত্র নিয়ে গঠিত । একে পশুরাম বলা হয়। এটি হিন্দু রক্ষাকারী দেবতা বিষ্ণুর প্রশংসায় উৎসর্গ করা হয়েছে। এটি প্রায়শই যজুর্বেদের সারাংশ ধারণ করে বলে মনে করা হয়। প্রথম স্তোত্রে বর্ণনা করা হয়েছে যে বিষ্ণু শেষনাগে হেলান দিয়ে বসে আছেন। শেষনাগকে দেবতা হিসাবে প্রশংসা করা হয়েছে: অরুণাভ চরণারবিন্দ দ্বারা ধরণী পরিমাণকারী প্রভু! রক্তিম মেঘ বস্ত্র, জ্যোতির্ময় সূর্যসম মুকুট, সুখদ চন্দ্র বদনে, সর্বত্র নরগণের প্রদীপ্ত কণ, লাল বিম্ব অধর, আভা বিচ্ছুরণকারী পান্নার পর্বতসমূহ, সাগরের প্রভুর বাহুতে পড়েছে যেন কেউ শুয়ে আছে, পীতবসন, মুকুট এবং অনেক আভূষণ ধারণকারী, চমৎকার আঁখি এবং ঠোঁটের লালিমা, শরীরের হরাপন বা শ্যামপন লাল রঙের উপর প্রভাবী, ক্ষীর সাগরে বহু ফণাধারী শেষশয্যায় আপনি গভীর নিদ্রায় শুয়ে রয়েছেন, যেখানে শিব, ব্রহ্মা এবং ইন্দ্রের সাথে সকল দেবগণ পূজা করে থাকেন। হে নাভিকমল অদ্বিতীয় প্রভু! — শ্লোক ১ তিরুমালাই পেরিয়া তিরুমলি তিরুবাইমোলি Richman, Paula (এপ্রিল ২০০৮)। Extraordinary Child (ইংরেজি ভাষায়)। Penguin Books India। পৃষ্ঠা 83। আইএসবিএন 978-0-14-306317-9।  Aiyangar, Sakkottai Krishnaswami (২০০৪)। Ancient India: Collected Essays on the Literary and Political History of Southern India (ইংরেজি ভাষায়)। Asian Educational Services। পৃষ্ঠা 398। আইএসবিএন 978-81-206-1850-3।  Dr. Narinder Sharma। Thiruvaasiriyam।  Nair, Shantha (২০১৪-০১-০৭)। Sri Venkateshwara (ইংরেজি ভাষায়)। Jaico Publishing House। পৃষ্ঠা 76। আইএসবিএন 978-81-8495-445-6।  Makarand Joshi। The Sacred Book Of Four Thousand 01 Nalayira Divya Prabandham Sri Rama Bharati 2000। পৃষ্ঠা 702।  Tiruvaciriyam
তিরুবিরুত্তম

তিরুবিরুত্তম ( তামিল: திருவிருத்தம், অনুবাদ 'বিশুদ্ধ শ্লোক' ) তামিল হিন্দু সাহিত্যের একটি রচনা যা শ্রী বৈষ্ণব ঐতিহ্যের একজন কবি-সন্ত নম্মালবর দ্বারা রচিত। একশত শ্লোক সমন্বিত এই সংকলটি নালায়ীরা দিব্য প্রবন্ধম নামে বিখ্যাত স্তোত্রের সংকলনের অন্তর্ভুক্ত। লোকবিশ্বাস অনুসারে, এতে ঋগ্বেদের সারাংশ রয়েছে। তিরুবিরুত্তম একটি প্রেমের গল্পচ্ছলে তৈরি করা হয়েছে যা একজন অজ্ঞাত নায়িকা ( তালাইভি ) এবং তার প্রিয় নায়কের ( তালাইভান ) মাধ্যমে শুরু হয়। এখানে বন্ধু, জ্যোতিষী, মৌমাছি, পাখি এবং কবির নিজের হৃদয় গুরুত্বপূর্ণ সহায়ক ভূমিকা পালন করে তথা বার্তাবাহক, বিলাপকারী হিসাবে কাজ করে। কিছু ব্যাখ্যা অনুসারে, এই কবিতাটির ধারা কোনও ক্ষেত্রে নাটকীয়রূপে বিবেচিত হয়, যেখানে কয়েকটি চরিত্র ঈশ্বরের প্রেম সম্পর্কে আলোচনা করে। একজন পুরুষ ও একজন নারীর পার্থিব প্রেম এখানে চিত্রিত হয়। এই প্রসঙ্গে ঈশ্বরের প্রতি কবি নম্মালবরের আকুল আকাঙ্ক্ষা তার সর্বশক্তিমান প্রেমিকের প্রতি একজন নারীর প্রেম-ভালোবাসা হৃদয়ের মাধ্যমে নিজেকে প্রকাশ করে। একজন নারী দ্বারা একজন পুরুষের জাগতিক প্রেমকে এই রচনায় স্বয়ং ঈশ্বরের প্রতি ঐশ্বরিক প্রেম রূপে উপস্থাপন করা হয়েছে। ভারততত্ত্ববিদ ডেভিড শুলম্যান বলেছেন তিরুবিরুত্তমের স্তোত্রগুলি, "শাস্ত্রীয় ব্যাকরণ পূর্ণ একটি কাব্যিক বা নান্দনিক পৃথক জগৎ তৈরি করেছে"। তিরুবিরুত্তমের স্তোত্রগুলির সংলাপ কবিতার নায়িকা ও তার সখীদের মধ্যে আদান-প্রদানের ক্রমরূপে গঠিত হয়েছে। এই কবিতার প্রথম কয়েকটি স্তোত্র এই ক্রমবিন্যাসের উদাহরণরূপে কাজ করে নিম্নরূপভাবে: হে স্বর্গিকগণের দেব! সম্পূর্ণ জীবাত্মার রক্ষার জন্য আপনি কতিপয় গর্ভে অবতার গ্রহণ করেছেন। আমি আবার অনর্গল জ্ঞানের নিম্ন স্থিতি, দুষ্টতাপূর্ণ কার্য, এবং নোংরায় পূর্ণ এই শরীরকে প্রাপ্ত না হই এই কৃপা করে স্বীকৃতি দান করুন। আমাদের এই বিনম্র সমর্পণ, কৃপা করে নিবেদন শুনুন। — নম্মালবর, তিরুবিরুত্তম, স্তোত্রগীত ১ নায়িকার সখীগণের প্রতিক্রিয়া নম্মালবরের নিম্নোক্ত লেখায় ফুটে উঠেছে: হে সাগর বেষ্টিত ধরণী পরিমাপকারী প্রভুর বৈকুন্ঠের মতো কুশল কিশোরী! তোমার প্রেমিকের ফিরে আসার প্রত্যাশায় কোনরাই বৃক্ষের ফুলের কলি ফোটে নি। কিন্তু এখনও লতাগুলো এবং পত্রগুলোর ছত্রে পূর্ণ পুষ্প পল্লবিত হয় নি। — নম্মালবর, তিরুবিরুত্তম, স্তোস্ত্রগীত ৬৮ তিরুচন্দ বিরুত্তম তিরুবাইমোলি পেরুমল তিরুমলি Sundararajan, K. R.; Mukerji, Bithika (২০০৩)। Hindu Spirituality: Postclassical and Modern (ইংরেজি ভাষায়)। Motilal Banarsidass Publ.। পৃষ্ঠা 98। আইএসবিএন 978-81-208-1937-5।  Hooper, John Stirling Morley (১৯২৯)। Hymns of the Āl̤vars (ইংরেজি ভাষায়)। Association Press। পৃষ্ঠা 59।  Nammalwar (২০১৪-০৫-১৫)। A Hundred Measures of Time: Tiruviruttam (ইংরেজি ভাষায়)। Penguin UK। আইএসবিএন 978-93-5118-714-1।  "Nammalvar's Works: Tiruviruttam"। ramanuja.org। সংগ্রহের তারিখ ২০২২-০৮-১৪।  Das, Sisir Kumar (২০০৫)। A History of Indian Literature, 500-1399: From Courtly to the Popular (ইংরেজি ভাষায়)। Sahitya Akademi। পৃষ্ঠা 43। আইএসবিএন 978-81-260-2171-0।  Shulman, David (২০১৬-০৯-২৬)। Tamil: A Biography (ইংরেজি ভাষায়)। Harvard University Press। পৃষ্ঠা 108। আইএসবিএন 978-0-674-97465-4।  Nammalvar (২০২০-০২-১৭)। Endless Song (ইংরেজি ভাষায়)। Penguin Random House India Private Limited। পৃষ্ঠা 282। আইএসবিএন 978-93-5305-779-4।  Nammāḻvār (২০০৫)। Hymns for the Drowning (ইংরেজি ভাষায়)। Penguin Books India। পৃষ্ঠা 66। আইএসবিএন 978-0-14-400010-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tiruviruttam of Nammalvar
মার্কো দিমিত্রোভিচ

মার্কো দিমিত্রোভিচ (সার্বীয়: Марко Дмитровић, ইংরেজি: Marko Dmitrović; জন্ম: ২৪ জানুয়ারি ১৯৯২) হলেন একজন সার্বীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং সার্বিয়া জাতীয় দলের হয়ে গোলরক্ষক হিসেবে খেলেন। ২০১০ সালে, দিমিত্রোভিচ সার্বিয়া অনূর্ধ্ব-১৯ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় ছয় বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৭ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ১৯ ম্যাচে অংশগ্রহণ করেছেন। মার্কো দিমিত্রোভিচ ১৯৯২ সালের ২৪শে জানুয়ারি তারিখে সার্বিয়ার সুবোতিকায় জন্মগ্রহণ করেছেন এবং সেখানেই তার শৈশব অতিবাহিত করেছেন। দিমিত্রোভিচ সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৬ বছরে ২৪ ম্যাচে অংশগ্রহণ করেছেন। ৯ অক্টোবর ২০২৩ পর্যন্ত হালনাগাদকৃত। "Primer equipo – Sevilla FC" [প্রথম দল – সেভিয়া ফুটবল ক্লাব]। sevillafc.es (স্পেনীয় ভাষায়)। সেভিয়া। ২৩ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২৩।  "Official Sevilla FC staff in 2023/24 – LALIGA" [২০২৩/২৪-এ সেভিয়া ফুটবল ক্লাবের কর্মকর্তা – লা লিগা]। laliga.com (ইংরেজি ভাষায়)। লা লিগা। ৮ অক্টোবর ২০২৩। ৩০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২৩।  উইকিমিডিয়া কমন্সে মার্কো দিমিত্রোভিচ সংক্রান্ত মিডিয়া রয়েছে। মার্কো দিমিত্রোভিচ – ফিফা প্রতিযোগিতার রেকর্ড (ইংরেজি) মার্কো দিমিত্রোভিচ – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে মার্কো দিমিত্রোভিচ (ইংরেজি) সকারবেসে মার্কো দিমিত্রোভিচ (ইংরেজি) বিডিফুটবলে মার্কো দিমিত্রোভিচ (ইংরেজি) ইইউ-ফুটবলে মার্কো দিমিত্রোভিচ (ইংরেজি) ট্রান্সফারমার্কেটে মার্কো দিমিত্রোভিচ (ইংরেজি) ওয়ার্ল্ডফুটবল.নেটে মার্কো দিমিত্রোভিচ (ইংরেজি) ইএসপিএন এফসিতে মার্কো দিমিত্রোভিচ (ইংরেজি) ন্যাশনাল-ফুটবল-টিমস.কমে মার্কো দিমিত্রোভিচ (ইংরেজি)
মানাগারাম

মানাগারাম ( অনু. শহর ) ২০১৭ সালের ভারতীয় তামিল -ভাষার হাইপারলিঙ্ক থ্রিলার ফিল্ম যেটি লিখেছেন ও পরিচালনা করেছেন লোকেশ কানাগরাজ, এবং প্রযোজনা করেছেন এস.আর. প্রভু । ছবিতে অভিনয় করেছেন শ্রী, সন্দীপ কিষাণ, এবং রেজিনা ক্যাসান্দ্রা, এবং এর সাউন্ডট্র্যাকটি কম্পোজ করেছেন জাভেদ রিয়াজ। Menon, Akhila R (১২ জানুয়ারি ২০২১)। "Master World Wide Pre-Release Business: The Thalapathy Vijay Starrer Crosses 150-Crore Mark!"। Filmibeat। Oneindia। ১৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Chennai Box Office"। Behindwoods। ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মেলা (ধর্মীয়)

মেলা (সংস্কৃত: मेला) একটি সংস্কৃত শব্দ যার অর্থ সমাবেশ। এটি ভারতীয় উপমহাদেশে সব ধরনের জমায়েতের জন্য ব্যবহৃত হয় এবং ধর্মীয়, বাণিজ্যিক, সাংস্কৃতিক বা খেলাধুলা সংক্রান্ত হতে পারে। গ্রামীণ ঐতিহ্যে মেলা বা গ্রামের মেলার গুরুত্ব ছিল (এবং কিছু ক্ষেত্রে এখনও আছে)। এটি তাদের নতুন দেশে সেই ঐতিহ্যের কিছু আনতে ইচ্ছুক দক্ষিণ এশীয় প্রবাসী সম্প্রদায়ের দ্বারা বিশ্বজুড়ে তাদের রপ্তানির দিকে পরিচালিত করে। সাম্প্রতিক সময়ে "মেলা" জনপ্রিয়ভাবে শো এবং প্রদর্শনীকেও বোঝায়। এটি বিষয়-ভিত্তিক হতে পারে, নির্দিষ্ট সংস্কৃতি, শিল্প বা দক্ষতার প্রচার। সাধারণত মেলায় লোকেরা ভোজনরসিক, বিনোদন কার্যক্রম, দোকান এবং গেমস খুঁজে পেতে পারে। প্রয়াগরাজ, হরিদ্বার, নাশিক এবং উজ্জয়িনীতে প্রতি বারো বছর অন্তর অনুষ্ঠিত কুম্ভমেলা ভারতের বৃহত্তম মেলাগুলির মধ্যে একটি, যেখানে ২০০১ সালের জানুয়ারী মাসে ৬০ মিলিয়নেরও বেশি লোক জড়ো হয়েছিল, এটিকে বিশ্বের যেকোন স্থানেই সবচেয়ে বড় সমাবেশে পরিণত করেছে। "Millions bathe at Hindu festival". BBC News, January 3, 2007. "Kumbh Mela pictured from space - probably the largest human gathering in history", BBC News, January 26, 2001. Karoki Lewis (March 22, 2008). "Kumbh Mela: the largest pilgrimage - Pictures: Kumbh Mela" ওয়েব্যাক মেশিনে আর্কাইভকৃত ২৯ মে ২০১০ তারিখে. The Times. Mela festival: Thousands turn out for Belfast festival BBC list of UK Melas in 2010 Makar Mela Panauti, Nepal